2015. 10. 30.

Sajtóközlemény

**Természetvédelmi területet érintő, Gyors és biztonságos közlekedést célzó kerékpárút épül NAdapon**

**Nagyszabású kerékpárút fejlesztések valósulnak meg 1,1 milliárd Forintos európai uniós forrásból Fejér megye hat településén a Széchenyi 2020 program keretében a Fejér Megyei Önkormányzat és az érintett települések közreműködésével. Nadapon a Közlekedési Operatív Program keretében a KÖZOP-3.5.0-09-11-2015-0048 sz. „Főhálózati kerékpár nyomvonal fejlesztése Nadap Község közigazgatási területén belül – 3.b. Nadap" című pályázattal Fejér Megyei Önkormányzat által elnyert mintegy 198,5 millió forintból épül kerékpárút. A támogatási szerződések aláírásával megkezdődődött munkálatok december 31-vel fejeződnek be.**

A Fejér Megyei Önkormányzat hat pályázatot nyújtott be a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra. A 3B útvonalszakaszt érintő, nadapi pályázat terveit készíttető VVVTFT döntésével és Lázár János miniszter engedélyével, átadták a tervdokumentációkat a Fejér Megyei Önkormányzat részére további felhasználásra. Az európai uniós pályázati forrásból megvalósuló nadapi kerékpárút beruházás hivatásforgalmi célokat szolgál, egyúttal a közelében húzódó 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja. A 3B nyomvonal kiválasztásánál és tervezésénél is fontos szempont volt, hogy a Velencei-tó körül már megépített kerékpár-útvonalakhoz is kapcsolódva a környező települések közti minél könnyebb és gyorsabb közlekedési lehetőséget biztosítson a munkába járáshoz, valamint a helyi termékek minél egyszerűbb piacra juttatásához. A feladatot még bonyolultabbá tette, hogy a Sukoró-Nadap közti külterületi szakaszon Natura 2000 besorolású természetvédelmi területet is érint a nyomvonal. Ugyanakkor megállapítást nyert, hogy a kerékpáros közlekedés természetbarát volta miatt az nem jelent terhet az említett védett területre, sőt alternatív közlekedési eszközként más, a természetet károsító közlekedési eszközök kiváltását teszi lehetővé.

Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A KÖZOP-pályázattal kapcsolatos Kormány-döntést követően a támogatási szerződések is valamennyi esetben aláírásra kerültek. A szükséges eljárások megvalósíthatósága érdekében a Fejér Megyei Önkormányzat minden döntést meghozott. A terület műszaki átadása megtörtént. Az ütemezés nagyon feszes, de tartható. Az október elején kezdődő kivitelezés kb. 2 hónapig tart.

A nadapi 3B szakaszonmegvalósuló európai uniós fejlesztés eredményeként az útvonal Sukoró és Nadap egymás közti külterületi részein húzódik, azok belterületi határvonaláig. Ennek során érinti az ún. ingókövek egyikét, a „Gyapjaszsákot”, egy különleges természeti képződményt. Tervezés és kivitelezés során kiemelt figyelmet kellett (kell) fordítani az ingókövek megőrzése érdekében kijelölt természetvédelmi terület érintettségére. Nadapot és Sukorót köti be a tó körüli kerékpárútba ez a kb. 1930 m hosszú szakasz. **A Széchenyi 2020 program pályázatának elnyert teljes összege 198,5 millió Forint**, amelyből a kivitelezés 189,8 millió Forintot tesz ki. A tervezett nyomvonalhoz a 3A szakasz csatlakozik Sukorónak a Nadap felőli kül- és belterületi határától a Pákozd-Sukoró arborétumig. Ezen szakasz hossza 3350 m hosszon.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, kerekparutfejlesztes2015@gmail.com